open-index/open-wikipedia-markdown huggingface dataset:
Εκλογές Συντακτικής Συνέλευσης των Νήσων Μάρσαλ (2017)

Μια **συνταγματική συνέλευση** εξελέγη στις Νήσους Μάρσαλ στις 21 Φεβρουαρίου 2017. Η συνέλευση έχει στόχο να εξετάσει και να αναπτύξει τις προτεινόμενες τροποποιήσεις του Συντάγματος, το οποίο, εάν εγκριθεί,  στη συνέχεια θα υποβληθεί στο λαό με δημοψήφισμα.

## Εξήγηση
Τα Νησιά Μάρσαλ είναι κοινοβουλευτική δημοκρατία. Μια συνταγματική συνέλευση εκλέγεται ειδικά για να εξετάσει προτεινόμενες συνταγματικές τροποποιήσεις που εγκρίθηκαν από το Nitijeļā, το εθνικό κοινοβούλιο. Η συνέλευση δεν μπορεί να προτείνει νέες τροπολογίες, μόνο μπορεί να προβεί σε συζήτηση εκείνων που έχουν εγκριθεί από το κοινοβούλιο.

Οι προτεινόμενες αλλαγές περιλαμβάνουν τα εξής:
* Ότι ο Πρόεδρος πρέπει να εκλέγεται άμεσα από τον λαό, και όχι από το Κοινοβούλιο , να θεσμοθετηθεί η θέση του Αντιπροέδρου, ο Πρόεδρος, Αντιπρόεδρος και το Υπουργικό συμβούλιο να μην είναι πλέον επιρρεπή σε απομάκρυνση από το αξίωμα, με κοινοβουλευτική ψήφο εμπιστοσύνης,  ο Πρόεδρος είναι πολίτης που έχει γεννηθεί στη χώρα, εμποδίζοντας έτσι από το αξίωμα όσους έχουν πολιτογραφηθεί χωρίς να έχουν γεννηθεί σα νησιά.
* Ότι οι έξι έδρες στο Nitijeļā να προορίζονται αποκλειστικά για γυναίκες, και ότι η Nitijeļā να απαιτείται να απορρίψει νομοσχέδια τα οποία δεν παρέχουν ένα ισορροπημένο προϋπολογισμό.
* Ότι η προστασία από τις διακρίσεις λόγω φύλου να περιληφθεί στο Νομοσχέδιο των Δικαιωμάτων.
* Να συσταθεί ένας διαμεσολαβητής και ο Γενικός Εισαγγελέας να εξουσιοδοτηθεί να ζητήσει από ανεξάρτητο φορέα να διερευνήσει ενδεχόμενες περιπτώσεις απάτης, διαφθοράς ή ανήθικη συμπεριφορά από τους εκλεγμένους αξιωματούχους και άλλους υψηλόβαθμους αξιωματούχους.
* Ο αριθμός των μελών του Συμβουλίου της Iroij (Συμβούλιο των αρχηγών) να αυξηθεί κατά ένα.
* Να απαγορευτεί βάσει Συντάγματος οποιαδήποτε πώληση γης (για την προστασία της ιδιοκτησίας της γης), με εξαίρεση τις περιπτώσεις που η καταγωγή της *bwij* (φυλή) στην οποία ανήκει η γη έχει εξαφανιστεί.
Η συνέλευση θα αποτελείται από σαράντα πέντε μέλη: τριάντα τρία ανοικτά σε κάθε πολίτη, και δώδεκα να προορίζονται για αρχηγοί. Υπάρχουν εκατόν δεκαεννέα υποψήφιοι για το πρώτο, και είκοσι τέσσερις για το δεύτερο. Όλα τα 33 μέλη  του Nitijeļā εκτός από επτά ήταν υποψήφια στις εκλογές της συνέλευσης.

## Παραπομπές


Κατηγορία:Εκλογές στις Νήσους Μάρσαλ
Μαρσαλ Νησοι
Πράβιντ Τζάγκνοτ

Ο **Πράβιντ Τζάγκνοτ** (*Pravind Kumar Jugnauth*, γεννήθηκε στη Λα Καβέρν στις 25 Δεκεμβρίου 1961)  είναι πολιτικός από τον Μαυρίκιο. Υπηρέτησε ως πρωθυπουργός και υπουργός Οικονομικών από τις 23 Ιανουαρίου 2017 έως τις 12 Νοεμβρίου 2024. Είναι αρχηγός του Μαχητικού Σοσιαλιστικού Κινήματος (MSM).
Σπούδασε νομικά στο Πανεπιστήμιο του Μπάκιγχαμ και μετά έγινε μέλος του Λίνκολνς Ιν και δικηγόρος. Συνέχισε τις σπουδές του στη Γαλλία.

Κατά τα προηγούμενα χρόνια υπηρέτησε ως υπουργός Τεχνολογίας, Επικοινωνιών και Καινοτομίας, έπειτα από τη νίκη της συμμαχίας του LEPEP στις γενικές εκλογές του 2014 από τον Δεκέμβριο του 2014 ως τον Ιούλιο του 2015. Χρημάτισε υπουργός Γεωργίας από το 2000 ως το 2003, αναπληρωτής πρωθυπουργός και υπουργός Οικονομικών από το 2003 ως το 2005 και ξανά από το 2010 ως το 2011, οπότε παραιτήθηκε εν μέσω σκανδάλου με την εμπλοκή ενός υπουργού του MSM. Είναι επίσης βουλευτής. Αποχώρησε από την κυβέρνηση συνασπισμού και έγινε αρχηγός της αντιπολίτευσης τον Σεπτέμβριο του 2014 μέχρι τον διορισμό του ως υπουργού στην κυβέρνηση του πατέρα του.

Στις 30 Ιουνίου 2015 κρίθηκε ένοχος για "σύγκρουση συμφέροντος" με βάση του Άρθρο 13 της Πράξη του 2002 για την Καταπολέμηση της Διαφθοράς (PoCA). Ωστόσο, προσέφυγε στο Εφετείο και τελικά δικαιώθηκε.

Είναι μοναχογιός του Σερ Άνρουντ Τζάγκνοτ και της Σαρογίνι Μπάλα. Το 2000 εξελέγη βουλευτής στην εκλογική περιφέρεια No 9, Rose Belle και Vieux Grand Port.

Στις 23 Ιανουαρίου 2017 διορίστηκε από τον πατέρα του στην πρωθυπουργία της χώρας, μετά την παραίτηση του πρώτου.
Επανεξελέγη με μεγάλη πλειοψηφία στις βουλευτικές εκλογές του Νοεμβρίου του 2019.

Ηττήθηκε στις γενικές εκλογές του 2024 και αποχώρησε από την πρωθυπουργία.

Είναι παντρεμένος με 3 κόρες.

## Παραπομπές


Κατηγορία:Πρωθυπουργοί του Μαυρίκιου
Κατάλογος Προέδρων της Αυστρίας

Ακολουθεί κατάλογος με τους Προέδρους της Αυστρίας από την θεσμοθέτηση του αξιώματος αυτού, το 1919.

## Πρόεδροι (1919–σήμερα)
**Πολιτικό κόμμα:**

**Κλειδί:**
 Πέθανε εν ενεργεία

## Σημειώσεις και παραπομπές


## Εξωτερικοί σύνδεσμοι
* Επίσημος δικτυακός τόπος του Προέδρου ρης Αυστρίας
* Austria: Heads of State: 1918–1938 and 1938–2017

καταλογος προ
Ιωάννης Γ΄ της Κλέβης

O **Ιωάννης Γ΄** ο *φιλειρηνικός*, Johann ΙΙΙ. der Friedfertige (10 Νοεμβρίου 1490 - 6 Φεβρουαρίου 1538/39) από τον Οίκο του Λα Μαρκ ήταν δούκας της Κλέβης & κόμης του Λα Μαρκ (1521-39).

## Βιογραφία
Ήταν ο πρωτότοκος γιος του Ιωάννη Β΄, δούκα της Κλέβης & κόμη του Λα Μαρκ και της Ματθίλδης, κόρης του Ερρίκου Γ΄, λαντγράβου της Άνω Έσσης.

Η σύζυγός του ήταν δούκισσα του Γύλιχ-Μπεργκ και κυρία του Ράβενσμπεργκ. Ο Ιωάννης Γ΄ το 1521 έγινε κυβερνήτης των ηνωμένων δουκάτων Γύλιχ & Μπεργκ και το 1528 έγινε κύριος του Ράβενσμπεργκ. 

Κατά τη διάρκεια της Προτεσταντικής Μεταρρύθμισης ο Ιωάννης Γ΄ εκπροσώπησε μια μέση στάση, μεταξύ των δύο ομολογιών πίστης· δεν έγιναν Λουθηρανοί όλοι οι πρίγκιπες της Γερμανίας. Στην Αυλή της Κλέβης ο Έρασμος είχε πραγματική επιρροή: πολλοί άνδρες του Ιωάννη Γ΄ ήταν φίλοι και ακόλουθοι του ευρυμαθέστατου Ολλανδού λογίου και θεολόγου. Όταν ο δούκας αποφάσισε να γράψει έναν κατάλογο κανονισμών για την Εκκλησία, ο Έρασμος ήταν ο πρώτος, που ο Ιωάννης Γ΄ πήγε προσωπικά για συμβουλή και έγκριση. 

Ο δούκας είχε ένα αίσθημα ισορροπίας και αυτό φάνηκε όταν πάντρεψε την πρώτη κόρη του Σίβυλλα με τον Ιωάννη Φρειδερίκο Α΄, εκλέκτορα της Σαξονίας, ο οποίος έπειτα ηγήθηκε της Σμαλκαλδικής Ένωσης των Λουθηρανών πριγκίπων έναντι του Καθολικού Καρόλου Ε΄ της Γερμανίας. Ήταν φιλελεύθερος, σοβαρός στη σκέψη, με θεολογική κλίση και βαθιά Ερασμικός. Η δεύτερη κόρη του Άννα έγινε η τέταρτη σύζυγος του Ερρίκου Η΄ της Αγγλίας.

## Οικογένεια
Νυμφεύτηκε το 1509 τη Μαρία του Γύλιχ, κόρη και κληρονόμο του Γουλιέλμου Δ΄, δούκα του Γύλιχ-Μπεργκ & κόμη του Ράβενσμπεργκ και είχε τέκνα:
* Σίβυλλα 1512-1554, παντρεύτηκε τον Ιωάννη Φρειδερίκο Α΄ των Βέττιν, εκλέκτορα της Σαξονίας
* Άννα 1515-1557, παντρεύτηκε τον Ερρίκο Η΄ των Τυδώρ της Αγγλίας
* Γουλιέλμος 1516-1592, δούκας του Γύλιχ-Κλέβης-Μπεργκ
* Αμαλία 1517-1586

## Παραπομπές


Κατηγορία:Οίκος του Λα Μαρκ
Γκλάππα της Βερνικίας

Ο **Γκλάππα της Βερνικίας**, βασιλιάς της Βερνικίας (559 - 560) ήταν ο δεύτερος βασιλιάς της Βερνικίας, διάδοχος του Ίδα της Βερνικίας του ιδρυτή του βασιλείου. Ελάχιστες πηγές υπάρχουν σχετικά με την βασιλεία του Γκλάππα αφού οι πληροφορίες είναι ανύπαρκτες την περίοδο που μεσολάβησε ανάμεσα στον Ίδα και στον εγγονό του Εθελφρίδος της Βερνικίας. Ο Γκλάππα δεν αναφέρεται ανάμεσα στους γιους του Ίδα αλλά εμφανίζεται στους βασιλικούς καταλόγους ως διάδοχος του, κυβέρνησε μονάχα ένα έτος, τον διαδέχθηκε ο Άντα της Βερνικίας γιος του Ίδα.

## Εξωτερικοί σύνδεσμοι

*Γκλάππα

Κατηγορία:Βασιλείς της Βερνικίας
Λόρι Άντερσον

Η **Λόρα Φίλιπς "Λόρι" Άντερσον** (αγγλ.:*Laura Phillips "Laurie" Anderson*, 5 Ιουνίου 1947) είναι Αμερικανίδα αβάν-γκαρντ καλλιτέχνιδα, συνθέτης, μουσικός και κινηματογραφικός σκηνοθέτης, της οποίας το έργο εκτείνεται στην ποπ μουσική και τα πολυμέσα. Αρχικά εκπαιδευμένη στο βιολί και τη γλυπτική, η Άντερσον δημιούργησε μία ποικιλία έργων τέχνης στη Νέα Υόρκη κατά τη διάρκεια της δεκαετίας του 1970, κάνοντας ιδιαίτερη χρήση της γλώσσας, της τεχνολογίας και των εικόνων. Έγινε ευρέως γνωστή εκτός του κόσμου της τέχνης το 1981, όταν το τραγούδι *O Superman* έφτασε στο Νο 2 του βρετανικού πίνακα των ποπ επιτυχιών. Επίσης, πρωταγωνίστησε και σκηνοθέτησε τη συναυλιακή ταινία *Home of the Brave*.

Η Άντερσον είναι πρωτοπόρος στην ηλεκτρονική μουσική και έχει εφεύρει αρκετές συσκευές που χρησιμοποίησε στις ηχογραφήσεις της και σε επιδείξεις τέχνης. Το 1977, δημιούργησε ένα βιολί με μαγνητική ταινία στο δοξάρι αντί για αλογότριχα.

Η Άντερσον άρχισε να βγαίνει με τον Λου Ριντ το 1992 και ήταν παντρεμένη μαζί του από το 2008 έως τον θάνατό του το 2013.

## Δισκογραφία
μικρογραφία|Η Άντερσον το 2007.

## Επιλεκτική φιλμογραφία
* *Home of the Brave* (1984)
* *What You Mean We?* (1987)
* *The Rugrats Movie* (1998, φωνή)
* *Heart of a Dog* (2015)

## Παραπομπές


## Εξωτερικοί σύνδεσμοι
* Έχετε δει την Laurie Anderson πάνω σε σκαλωσιές; Athens Voice

Κατηγορία:Αμερικανίδες τραγουδίστριες
Κατηγορία:Αμερικανοί εφευρέτες
Κατηγορία:Αμερικανοί συνθέτες κλασικής μουσικής
Άντα της Βερνικίας

Ο **Άντα της Βερνικίας**, ο τρίτος Αγγλοσάξονας βασιλιάς της Βερνικίας (560 - 568) ήταν γιος του Ίδα της Βερνικίας του ιδρυτή του βασιλείου της Βερνικίας και διάδοχος του Γκλάππα της Βερνικίας, τον διαδέχθηκε ένας από τους αδελφούς του ο Έθελρικ της Βερνικίας.
Ο Άντα ήταν πιθανότατα ο αρχηγός του στρατού της Βερνικίας στην μάχη του Κάερ Γκρέ στην οποία έπεσαν οι Βρετανοί βασιλείς Περεντάρ και Γκωργκί του Εβρώ αλλά υπάρχει μεγάλη σύγχυση ανάμεσα στις πηγές. Τα *"Χρονικά του Καμπραί"* αναφέρουν ότι η *μάχη του Κάερ Γκρέ* πραγματοποιήθηκε το 580 αλλά οι Ουαλικές Τριάδες τον εμφανίζουν σαν διάδοχο του Ίδα ο οποίος πέθανε το 559, πιθανότατα υπάρχει σύγχυση ανάμεσα στα ονόματα του Ίδα και του γιου του Άντα που μοιάζουν σε μεγάλο βαθμό. Η *"Βρετανική Ιστορία"* αναφέρει ότι ο Άντα βασίλευσε 8 χρόνια μετά τον πατέρα του, πιθανότατα ο Άντα που αναφέρουν οι πηγές σαν αρχηγός του στρατού ήταν ένας από τους διαδόχους του. Το πιθανότερο είναι ο Αέλα της Ντέιρα να ήταν ο αρχηγός του στρατού στην *μάχη του Κάερ Γκρέ*, το Εβρώ διέκοψε την παρουσία του μετά την μάχη και προσαρτήθηκε στην Ντέιρα. Η συμμαχία που ακολούθησε στην συνέχεια μεταξύ των βόρειων βασιλείων της Βρετανίας εναντίον της Βερνικίας αποδεικνύει τελικά ότι το πεδίο της μάχης ήταν ήταν η Βερνικία. Δεν υπάρχουν πολλές πληροφορίες σχετικά με την περίοδο βασιλείας του Άντα όπως σε ολόκληρο το διάστημα ανάμεσα στον πατέρα του Ίδα και στον ανιψιό του Εθελφρίδος της Βερνικίας.

## Εξωτερικοί σύνδεσμοι

*Άντα

Κατηγορία:Βασιλείς της Βερνικίας
Κάρολος Φρειδερίκος του Γύλιχ-Κλέβης-Μπεργκ

Ο **Κάρολος Φρειδερίκος**, γερμ. Karl Friedrich (28 Απριλίου 1555 - 9 Φεβρουαρίου 1575) από τον Οίκο του Λα Μαρκ ήταν διάδοχος των ηνωμένων δουκάτων Γύλιχ-Κλέβης-Μπεργκ.

## Βιογραφία
Ήταν ο πρωτότοκος γιος του Γουλιέλμου, δούκα των Γύλιχ, Κλέβης, Μπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

Έκανε τη Grand Tour (*Mεγάλη Περιήγηση*) ταξιδεύοντας στην Ευρώπη, όταν το 1575 πέρασε για προσκύνημα από τη Ρώμη, όπου ασθένησε από ευλογιά και απεβίωσε. Ο νεότερος αδελφός του έγινε τότε διάδοχος, αλλά ήταν ασθενούς υγείας και με νοητικά προβλήματα· απεβίωσε άτεκνος και αυτό προκάλεσε τον Πόλεμο για τη Διαδοχή του Γύλιχ.

Ο διδάσκαλός του Στεφάνους Βινάντους Πίγγιους συνέγραψε για τον μαθητή του τον πρώτο τουριστικό οδηγό για την Ιταλία: το μνημειώδες έργο "Ηercules Prodicius". O Κάρολος Φρειδερίκος ήταν ευφυής, χαρωπός και σταθερός χαρακτήρας. Κατά το άγιο έτος 1575 ο Πάπας Γρηγόριος ΙΓ΄ τον είχε τιμητικά προσκεκλημένο στην τελετή. Ήλπιζε ότι ο νεαρός αργότερα θα είχε ευνοϊκή επιρροή στις γειτονικές σε αυτόν προτεσταντικές περιοχές. Μία εβδομάδα μετά του απένειμε καθαγιασμένο ξίφος και πίλο, μια τιμή που προοριζόταν για βασιλείς. Όταν ο Κάρολος Φρειδερίκος απεβίωσε 5 εβδομάδες μετά, ο Πάπας του έκανε μεγαλειώδη εξόδιο πομπή και πλήρωσε την τελετή. Τάφηκε στη Σάντα Μαρία ντελ' Άνιμα, ναό της Γερμανίας στη Ρώμη και απέναντι από τον μόνο Ολλανδό Πάπα Αδριανό ΣΤ΄.

Το μεγαλειώδες επιτύμβιο μνημείο σχεδίασε ο εκπαιδευτής του Πίγγιους και εκτελέστηκε από τους γλύπτες Νίκολας Μόστερτ (Nicolas Mostaert) και Χίλις φαν ντεν Φλίτε (Gillis van den Vliete). Μεταξύ άλλων σκηνών παριστάνεται μια σκηνή Ανάστασης που προσομοιάζει του γλυπτού *ο Λαοκόων με τους γιούς του*, που είχε βρεθεί το 1506. Το τμήμα του γλυπτού που παριστάνει την παράδοση του καθαγιασμένου ξίφους και του πίλου, βρίσκεται στον προθάλαμο του ναού. Η επιγραφή αναφέρει ότι ο τεθνεώς είχε μια πρόωρη αίσθηση ευσέβειας, ήταν ένας λαμπρός, παρά τη νεαρή του ηλικία, άνδρας και γνώριζε πολλά πράγματα και γλώσσες.

## Παραπομπές


## Πηγές
* Wilhelm Diedenhofen: Das Grab des klevischen Prinzen in Rom, in: Kalender für das Klever Land auf das Jahr 1967
* Wilhelm Diedenhofen: Der Tod in Rom, in: Land im Mittelpunkt der Mächte. Die Herzogtümer Jülich, Kleve, Berg, Boss Verlag, Cleves, 1985, ISBN 3-922384-46-3
* Wilhelm Diedenhofen: Die Italienreise des Prinzen Karl Friedrich von Jülich-Kleve-Berg 1574/75, Cleves, 2008, ISBN 978-3-935861-22-9

## Εξωτερικοί σύνδεσμοι
* 

Κατηγορία:Οίκος του Λα Μαρκ
Ιωάννης Γουλιέλμος του Γύλιχ-Κλέβης-Μπεργκ

Ο **Ιωάννης Γουλιέλμος**, γερμ. Johann Wilhelm (28 Μαΐου 1562 - 25 Μαρτίου 1609) από τον Οίκο του Λα Μαρκ ήταν δούκας των Γύλιχ, Κλέβης, Μπεργκ και κόμης των Λα Μαρκ, Ράβενσμπεργκ.

## Βιογραφία
Ήταν ο δευτερότοκος γιος του Γουλιέλμου, δούκα των Γύλιχ, Κλέβης, Μπεργκ & κόμη των Λα Μαρκ, Ράβενσμπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Γερμανίας. 

Μεγάλωσε και εκπαιδεύτηκε στο Ξάντεν. Το 1574 έγινε επίσκοπος του Μύνστερ. Το επόμενο έτος ο μεγαλύτερος αδελφός του απεβίωσε από ευλογιά σε ηλικία 20 ετών και ο Ιωάννης Γουλιέλμος έγινε διάδοχος. Το 1592 διαδέχθηκε τον πατέρα του στα τρία ενωμένα δουκάτα, που ήταν ελεύθερα φεουδαρχικά από τον βασιλιά της Γερμανίας. Είχε νοητική ασθένεια και τον θεράπευε ο γιατρός του, Φραντσέσκο Μαρία Γκουάτσο. Το 1609 απεβίωσε σε ηλικία 49 ετών άτεκνος. Ανάμεσα στα πρόσωπα της Αυλής του ήταν ο συνθέτης Κόνραντ Χάγκιους. 

Τη διαδοχή διεκδίκησαν δύο εξαδέλφια του: η μεγαλύτερη αδελφή του Μαρία Ελεονόρα, σύζυγος του Αλβέρτου Φρειδερίκου των Χοεντσόλερν, δούκα της Πρωσίας είχε αποβιώσει το προηγούμενο έτος και είχε μόνο κόρες, από τις οποίες η πρώτη, η Άννα των Χοεντσόλερν, Προτεστάντης -σύζυγος του Ιωάννη Σιγισμούνδου, εκλέκτορα του Βρανδεμβούργου- διεκδίκησε τα δουκάτα. Η δεύτερη αδελφή του, Άννα του Λα Μαρκ, σύζυγος του Φίλιππου Λουδοβίκου του Βίττελσμπαχ, κόμη του Παλατινάτου-Νόιμπουργκ, είχε πρώτο γιο τον Βόλφγκανγκ Γουλιέλμο, Καθολικό, που επίσης διεκδίκησε τα δουκάτα. 

Έτσι ξεκίνησε ο Πόλεμος για τη Διαδοχή του Γύλιχ (1609-14), που έγινε μέρος του Τριακονταετούς Πολέμου (1618-48), που προκλήθηκε από κλιμακούμενες θρησκευτικές αντιπαραθέσεις. Τελικά η Άννα των Χοεντσόλερν, σύζυγος του εκλέκτορα του Βρανδεμβούργου, έλαβε το δουκάτο του Γύλιχ και την κομητεία του Λα Μαρκ, ενώ ο Βόλφγκανγκ Γουλιέλμος, κόμης του Παλατινάτου-Νόιμπουργκ έλαβε τα δουκάτα Γύλιχ & Μπεργκ.

Τα δουκάτα ποδοπατήθηκαν από τους πολέμους και απώλεσαν πολύ από τον μυθώδη πλούτο τους, για τον οποίο ήταν διάσημα τον καιρό του Γουλιέλμου. 

## Οικογένεια
Νυμφεύτηκε πρώτα την Ιακωβαία των Τσέρινγκεν, κόρη του Φιλιβέρτου μαργράβου του Μπάντεν-Μπάντεν.

Το 1597 απεβίωσε η Ιακωβαία και ο Ιωάννης-Γουλιέλμος έκανε δεύτερο γάμο με την Αντωνία, κόρη του Καρόλου Γ΄ δούκα της Λωρραίνης. Δεν απέκτησε απογόνους από τους γάμους του.

## Παραπομπές


Κατηγορία:Οίκος του Λα Μαρκ
Φίλιππος της Κλέβης

Ο **Φίλιππος**, γερμ. Philip (1 Ιανουαρίου 1467 - 5 Μαρτίου 1505) από τον Οίκο του Λα Μαρκ ήταν επίσκοπος του Νεβέρ (1500-05), της Αμιέν (1501-03) και της Ωτούν (1505).

## Βιογραφία
Ήταν ο τρίτος γιος του Ιωάννη Α΄ δούκα της Κλέβης & κόμη του Λα Μαρκ και της Ελισάβετ των Βαλουά-Βουργουνδίας, κόρης του Ιωάννη Β΄ κόμη του Νεβέρ.

Αφού ανέλαβε διάφορες μικρές εκκλησιαστικές θέσεις, εκλέχθηκε το 1500 επίσκοπος του Νεβέρ, θέση που έμεινε ως το τέλος. Το επόμενο έτος εκλέχθηκε επίσκοπος του Αμιέν ως το 1503. Δύο έτη μετά εκλέχθηκε επίσκοπος του Ωτούν για ένα μικρό διάστημα.

## Πηγές
* 

## Παραπομπές σε πηγές


Κατηγορία:Οίκος του Λα Μαρκ
Κατηγορία:Επίσκοποι του 15ου αιώνα
Κατηγορία:Επίσκοποι του 16ου αιώνα
Θεοδώριχος της Βερνικίας

Ο **Θεοδώριχος της Βερνικίας**, ο τέταρτος Αγγλοσάξονας βασιλιάς της Βερνικίας (572 - 579) ήταν ένας από τους γιους του Ίδα της Βερνικίας διάδοχος του μεγαλύτερου αδελφού του Έθελρικ της Βερνικίας. Δεν είναι γνωστά πολλά γεγονότα σχετικά με την ζωή του Θεοδώριχου καθώς αναφέρεται ότι ο Ούριεν, βασιλιάς της Ρέγκεντ υπέταξε τον Θεοδώριχο και τους γιους του ύστερα από τριήμερη πολιορκία στο νησί του Λίντισφαρν. Ο Θεοδώριχος ταυτίζεται με έναν Άγγλο κυβερνήτη στην Ουαλία τον Φλάμντγουιν o οποίος σύμφωνα με ένα επικό Ουαλικό μεσαιωνικό ποίημα από το βιβλίο του ποιητή Ταλιέσιν (534 - 599) σκοτώθηκε σε μάχη από τον γιο του Ούριεν Όουειν-μαμπ-Ούριεν μετά από άρνηση του Όουειν να του παραδώσει ομήρους. Τα χρόνια της βασιλείας του Θεοδώριχου στην Βερνικία αμφισβητούνται όπως ολόκληρη η περίοδος που μεσολάβησε ανάμεσα στην βασιλεία του πατέρα του και του ανιψιού του Εθελφρίδος της Βερνικίας.
Διάδοχος του Θεοδώριχου ήταν ο Φρίθουβαλντ της Βερνικίας.

## Εξωτερικοί σύνδεσμοι

*Θεοδώριχος

Κατηγορία:Βασιλείς της Βερνικίας
Καμάρες Αχαΐας

Οι **Καμάρες** είναι πεδινός οικισμός του Νομού Αχαΐας. Αποτελεί έδρα της ομώνυμης τοπικής κοινότητας και σύμφωνα με το «Πρόγραμμα Καλλικράτης», από την 1η Ιανουαρίου 2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως έδρα του ομώνυμου πρώην δημοτικού διαμερίσματος.
μικρογραφία|Το παλιό κτίριο του Σ.Σ. στα διοικητικά όρια των οικισμών Καμάρες, Λόγγος και Νέος Ερινεός Αχαΐας (16/3/2016)

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Κοινοτάρχες
Πρόεδροι της κοινότητας Καμαρών διετέλεσαν οι:
...
*1979-1986 Παναγιώτης Καρράδος 
*1987-1998 Μιχάλης Σκανδάμης

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καμάραις.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καμαρών Αχαΐας. eetaa.gr. Ανακτήθηκε: 16 Δεκεμβρίου 2017.
* Ε.Ε.Τ.Α.Α. - Διοικητικές μεταβολές Κοινότητας Καμαρών Αχαΐας. eetaa.gr. Ανακτήθηκε: 15 Δεκεμβρίου 2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Φρίθουβαλντ της Βερνικίας

Ο **Φρίθουβαλντ της Βερνικίας** ήταν ο έκτος Αγγλοσάξονας βασιλιάς της Βερνικίας (579 - 585), διάδοχος του Θεοδώριχου της Βερνικίας. Υπάρχουν ελάχιστες πηγές σχετικά με την ζωή και την βασιλεία του Φρίθουβαλντ όπως σε ολόκληρη την περίοδο ανάμεσα στον Ίδα της Βερνικίας και στον εγγονό του Ίδα Εθελφρίδος της Βερνικίας. Η *"Βρετανική Ιστορία"* αναφέρει ότι η βασιλεία του στην Βερνικία ξεκίνησε το 579 και διήρκεσε έξι έτη, καταγράφει επίσης ότι ήταν βασιλιάς την περίοδο στην οποία η αποστολή του Αυγουστίνου του Καντέρμπερι έφτασε στο Κεντ (597).

## Παραπομπές
 		


## Πηγές

*John Ashton Cannon, Anne Hargreaves, The Kings & Queens of Britain (Oxford University Press, 2009)

## Εξωτερικοί σύνδεσμοι

*Φρίθουβαλντ

Κατηγορία:Βασιλείς της Βερνικίας
Φουρανεόλη

thumb|250px|Η χημική δομή της φουρανεόλης
Η **φουρανεόλη** ή **φουρανόνη** φράουλας είναι μια οργανική ένωση που χρησιμοποιείται στη βιομηχανία αρωμάτων. Είναι τυπικά παράγωγο του φουρανίου. Είναι ένα λευκό ή άχρωμο στερεό που είναι διαλυτό σε νερό και οργανικούς διαλύτες.

Αν και δύσοσμη σε υψηλές συγκεντρώσεις, παρουσιάζει ένα γλυκό άρωμα φράουλας όταν αραιώνεται. Βρίσκεται στις φράουλες και σε διάφορα άλλα φρούτα και είναι εν μέρει υπεύθυνη για τη μυρωδιά του φρέσκου ανανά. Είναι επίσης σημαντικό για την οσμή του φαγόπυρου και της ντομάτας.

Η φουρανεόλη έχει δύο εναντιομερή, την (R) - (+) - φουρανοόλη και (S) - (-) - φουρανοόλη. Η (R) -μορφή είναι κυρίως υπεύθυνη για τη μυρωδιά.

## Παραπομπές


Κατηγορία:Ετεροκυκλικοί αιθέρες
Κατηγορία:Αρωματικές ύλες
Κατηγορία:Πρόσθετα τροφίμων
Κατηγορία:Αλκοόλες
Κατηγορία:Κετόνες
Φίλιππος του Ράβενσταϊν

Ο **Φίλιππος**, γερμ. Philip (1459 - 28 Ιανουαρίου 1528) από τον Οίκο του Λα Μαρκ ήταν κύριος του Ράβενσταϊν & Βάινενταλ. Έγινε στρατιωτικός διοικητής στη Γερμανία, τη Φλάνδρα και τη Γαλλία. 

## Βιογραφία
Ήταν ο μόνος γιος του Αδόλφου κυρίου του Ράβενσταϊν και της Βεατρίκης των Αβίς, κόρης του Πέτρου δούκα της Κοΐμπρα. 

Μεγάλωσε μαζί με τη 2η εξαδέλφη του Μαρία, κόρη του Καρόλου του *ριψοκίνδυνου*, δούκα της Βουργουνδίας, διότι ο πατέρας του έκανε δεύτερο γάμο με την Άννα, αδελφή του Καρόλου, που ήταν γκουβερνάντα της Μαρίας. 

Το 1477 έγινε στρατιωτικός διοικητής στη Γαλλική Φλάνδρα και πολέμησε εναντίον των Γάλλων. Το 1482 ο Λουδοβίκος των Βουρβόνων επίσκοπος της Λιέγης φονεύθηκε από τον Γουλιέλμο Α΄ των Λα Μαρκ και ο Φίλιππος μετέβη στη Λιέγη για να αποκαταστήσει την τάξη.

Όταν το 1486 ο Μαξιμιλιανός Α΄ των Αψβούργων κλήθηκε στη Γερμανία για τη διαδοχή του πατέρα του, ο Φίλιππος ανέλαβε τη διακυβέρνηση των Κάτω Χωρών μαζί με τον Ένγκελμπερτ Β΄ κόμη του Νασσάου-Ντίλενμπουργκ· έγινε ναύαρχος της Φλάνδρας (1485-88).

Όταν επέστρεψε ο Μαξιμιλιανός Α΄, ο Φίλιππος συμμετείχε στην καταστολή της εξέγερσης των πόλεων Υπρ, Μπρυζ και Ζεντ της Φλάνδρας. Οι πόλεις αιχμαλώτισαν τον Μαξιμιλιανό Α΄, τη θέση του οποίου κατέλαβε ο Φίλιππος. Έτσι ελευθερώθηκε ο Μαξιμιλιανός Α΄ με τον όρο να δώσει περισσότερη ελευθερία στις πόλεις, αλλά όταν ελευθερώθηκε, δεν το έκανε. Ο Φίλιππος πληγώθηκε βαθιά από την προδοσία του κυρίου του και πήγε με το μέρος των εξεγερμένων πόλεων, όπου ανέλαβε στρατιωτικός διοικητής. 

Συμμάχησε με τον Κάρολο Η΄ της Γαλλίας, αλλά έλαβε μικρή βοήθεια. Δεν επιτεύχθηκε συμμαχία με την Ολλανδία, τη Βραβάντη και τη Λιέγη. Έτσι αναγκάστηκε να παραδώσει το τελευταίο φρούριο, το Σλας το 1492. Στο ιπποτικό μυθιστόρημα *Ο λευκός βασιλιάς*, που αναφέρεται στον Μαξιμιλιανό Α΄, γράφεται ότι ο Φίλιππος εξαγοράστηκε από τον Κάρολο Η΄ (τον *μπλε βασιλιά*). Ο Κένιγκσμπεργκερ αναφέρει ότι ο Οίκος των Λα Μαρκ άλλαζε συχνά συμμάχους και η μετακίνηση του Φιλίππου στο αντίπαλο στρατόπεδο δεν είναι έκπληξη.

Ο Φίλιππος ακολούθησε τον Λουδοβίκο ΙΒ΄ της Γαλλίας στην Ιταλική εκστρατεία του, όπου έγινε αντιβασιλιάς της Γένουας. Έπειτα από μερικά έτη του επετράπη να επιστρέψει στις Κάτω Χώρες και να ζήσει στο κάστρο Ανγκιάν της συζύγου του Φραγκίσκας, ώσπου απεβίωσε η σύζυγός του και το κληρονόμησε η αδελφή της Μαρία των Λουξεμβούργου, σύζυγος του Φραγκίσκου των Βουρβόνων κόμη του Βαντόμ. Τότε ο Φίλιππος μετακινήθηκε στο πατρικό κάστρο Βάινενταλ και έπειτα από 5 έτη απεβίωσε το 1528 σε ηλικία 69 ετών. Παρά τις προσπάθειες του φίλου του Καρόλου Α΄ κόμη του Λαλαίνκ, δεν εισήλθε στο Τάγμα του Χρυσόμαλλου Δέρατος.

## Οικογένεια
Νυμφεύτηκε το 1485 τη Φραγκίσκα των Λουξεμβούργου, κόρη του Πέτρου Β΄ κόμη του Σαιν-Πολ. Δεν απέκτησαν απογόνους. 

## Αναφορές σε Πηγές


Κατηγορία:Οίκος του Λα Μαρκ
Αδόλφος του Ράβενσταϊν

Ο **Αδόλφος**, γερμ. Adolf (1425 - 1492) από τον Οίκο του Λα Μαρκ ήταν κύριος του Ράβενσταϊν.

## Βιογραφία
Ήταν ο δευτερότοκος γιος του Αδόλφου Α΄ δούκα της Κλέβης & κυρίου του Ράβενσταϊν και της Μαρίας των Βαλουά, κόρης του Ιωάννη του *Άφοβου*, δούκα της Βουργουνδίας.

Ο θείος του Φίλιππος Γ΄ ο ''Καλός'' δούκας της Βουργουνδίας και η σύζυγός του Ισαβέλλα των Αβίς, κόρη του Ιωάννη Α΄ της Πορτογαλίας, αποφάσισαν να κάνει γάμο με την ανιψιά τής Ισαβέλλας, τη Βεατρίκη των Αβίς, κόρη τού Πέτρου δούκα της Κοΐμπρα. Η Βεατρίκη, μετά την ήττα του πατέρα της το 1449 στη μάχη της Αλφαρομπέιρα, κατέφυγε στη Βουργουνδία, υπό την προστασία της θείας της.

Το 1462 απεβίωσε η Βεατρίκη και ο Αδόλφος νυμφεύτηκε την εξαδέλφη του Άννα, νόθη κόρη του Φιλίππου του *καλού*. Η Άννα ήταν γκουβερνάντα της Μαρίας, εγγονής του Φιλίππου του *καλού*. Το 1463 ο Αδόλφος κληρονόμησε το κάστρο Βάινενταλ, στο οποίο η Μαρία δούκισσα πια της Βουργουνδίας, θα πέσει το 1482 από το άλογό της και θα αποβιώσει.

Συμμετείχε σε όλες τις μάχες των δουκών της Βουργουνδίας. Η εξέγερση του Γκεντ (1449-53) τελείωσε με τη μάχη του Γκάβερε, μετά από την οποία χρίστηκε ιππότης. Το 1454 συμμετείχε στην *Εορτή του Φασιανού*, όπου συζητήθηκε Σταυροφορία εναντίον των Οθωμανών, που το προηγούμενο έτος είχαν καταλάβει την Κωνσταντινούπολη. Δύο έτη μετά έγινε ιππότης του Τάγματος του Χρυσόμαλλου Δέρατος. Το 1467 έπαιξε σημαντικό ρόλο στη μάχη του Μπρούστεμ, κατά τη διάρκεια των Πολέμων της Λιέγης (1465-68).

Κατά την απουσία του Καρόλου του *ριψοκίνδυνου*, δούκα της Βουργουνδίας (γιου του Φιλίππου του *καλού*) στους Βουργουνδικούς Πολέμους (1474-77), ο Αδόλφος ήταν γενικός κυβερνήτης (stadholder) των Κάτω Χωρών. Όταν ο Κάρολος απεβίωσε στην πολιορκία του Νανσύ το 1477, η κόρη του Μαρία διατήρησε τον Αδόλφο στη θέση του.

## Οικογένεια
Νυμφεύτηκε πρώτα τη Βεατρίκη των Αβίς, κόρη του Πέτρου δούκα της Κοΐμπρα και είχε επιζόν τέκνο:
* Φίλιππος 1459-1528, κύριος του Ράβενσταϊν.

Το 1462 απεβίωσε η Βεατρίκη και ο Αδόλφος έκανε δεύτερο γάμο, με την Άννα των Βαλουά, νόθη κόρη του Φιλίππου Γ΄ δούκα της Βουργουνδίας· δεν απέκτησαν τέκνα.

## Παραπομπές


## Αναφορές σε πηγές
* Genealogy of Adolph of Cleves, Lord of Ravenstein

## Εξωτερικοί σύνδεσμοι
* 

Κατηγορία:Οίκος του Λα Μαρκ
Μπούκα (αποσαφήνιση)

Με την ονομασία **Μπούκα** μπορεί να αναφέρονται τα εξής τοπωνύμια:

* Λίμνη Μπούκα στην περιοχή της Κάτω Αχαΐας 
* Παραλία Μπούκα στο Νομό Λάρισσας, 8,5 χιλιόμετρα από τον Αγιόκαμπο
* Παραλία Μπούκα στο Νομό Μεσσηνίας

## Οικισμοί της Ελλάδας
* Μπούκκα Αιτωλοακαρνανίας, πρώην: Μπούκα
* Μπούκα Αχαΐας
* Μπούκα Ηλείας

## Δείτε επίσης
* Ο όρος "μπούκα" στο βικιλεξικό
* Κάστρο της Μπούκας

Κατηγορία:Αποσαφηνίσεις ελληνικών τοπωνυμίων
Νήσοι Μπόλσιγιε Πέσνιε

Οι **Νήσοι Μπόλσιγιε Πέσνιε ** (ρωσικά: Большие Пешные острова) είναι μια ομάδα δύο μικρών νησιών της Κασπίας Θάλασσας. Βρίσκεται 7 χλμ. από την ακτή, 15 χλμ νότια-νοτιοανατολικά του Πέσνοϊ.

Τα νησιά Μπόλσιγιε Πέσνιε απέχουν 2.5 χλμ. το ένα από το άλλο. Το βόρειο νησί έχει μήκος 2 χλμ. και μέγιστο πλάτος 0.7 χλμ. Το νότιο νησί με σχήμα μισοφέγγαρου έχει μήκος 3,2 χλμ. και πλάτος 400 μέτρωνκατά μέσο όρο.

Διοικητικά τα νησιά Μπόλσιγιε Πέσνιε ανήκουν στην Περιφέρεια Ατιράου του Καζακστάν.

## Παραπομπές


## Εξωτερικοί σύνδεσμοι
* Πρότζεκτ Βιοποικιλότητας της Κασπίας Θάλασσας

Κατηγορία:Καζακστάν γεωγραφία-επέκταση
Κατηγορία:Νησιά του Καζακστάν
Ενγιλβέρτος της Κλέβης

Ο **Ένγκελμπερτ**, γερμ. Engelbert (26 Σεπτεμβρίου 1462 – 21 Νοεμβρίου 1506) από τον Οίκο του Λα Μαρκ ήταν κόμης του Νεβέρ.

## Βιογραφία
Ήταν ο δευτερότοκος γιος του Ιωάννη Α΄ δούκα της Κλέβης και της Ελισάβετ των Βαλουά-Βουργουνδίας, κόρης και κληρονόμου του Ιωάννη Β΄ κόμη του Νεβέρ.

Το 1481 ο μεγαλύτερος αδελφός του Ιωάννης Β΄ διαδέχθηκε τον πατέρα τους ως δούκας της Κλέβης και έστειλε τον Ένγκελμπερτ με μεγάλο στρατό στην επισκοπή της Ουτρέχτης, αντί του Δαυίδ επισκόπου της πόλης. Αλλά μετά την πολιορκία της Ουτρέχτης ο Ένγκελμπερτ έπρεπε να διαφύγει, αφήνοντας την Ουτρέχτη υπό τον έλεγχο της Βουργουνδίας.

Το 1491 απεβίωσε ο πάππος του Ιωάννης Β΄ κόμης του Νεβέρ και τον διαδέχθηκε στη Νεβέρ και το Ε.

## Οικογένεια
Νυμφεύθηκε το 1489 την Καρλόττα των Βουρβόνων, κόρη του Ιωάννη Η΄ κόμη του Βαντόμ και είχε τέκνο:
* Κάρολος Β΄ απεβ. 1521, κόμης του Νεβέρ.

## Πηγές
* Karl Leopold Strauven (1876), "Engelbert von Cleve", Allgemeine Deutsche Biographie (ADB) (in German), 4, Leipzig: Duncker & Humblot, p. 330
* Detlev Schwennicke: Europäische Stammtafeln. Band I, 1975, S. 190. (DNB 750531436)
* Jacques Dupont, Jacques Saillot: Cahiers de Saint Louis. Verlag Jacques Dupont, Angers 1976, S. 267.

## Παραπομπές σε πηγές


Κατηγορία:Οίκος του Λα Μαρκ
Κάρολος Β΄ του Νεβέρ

Ο **Κάρολος Β΄**, γερμ. Karl II (απεβ. 1521) από τον Οίκο του Λα Μαρκ ήταν κόμης του Νεβέρ (1506-21).

## Βιογραφία
Ο Κάρολος Β΄ του Νέβερ ήταν το μόνο τέκνο Ένγκελμπερτ κόμη του Νεβέρ και της Καρλόττας των Βουρβόνων, κόρης του Ιωάννη Η΄ κόμη του Βαντόμ. Ο Ένγκελμπερτ ήταν γιος της Ελισάβετ (κόρης του Ιωάννη β΄ κόμη του Νεβέρ).

Το 1506 διαδέχθηκε τον πατέρα του ως κόμης του Νεβέρ. Νυμφεύτηκε την εξαδέλφη τού πατέρα του Μαρία των Αλμπρέ κόμισσα τού Ρετέλ και έτσι ο Κάρολος Β΄ έγινε κόμης τού Ρετέλ συζυγικώ δικαιώματι (jure auxoris).

Είχε πολλούς επιφανείς απγόνους, όπως η Ελεονόρα Γκοντζάγκα (σύζυγος του Φερδινάνδου Γ΄ των Αψβούργων), ο Φραγκίσκος Α΄ της Γερμανίας, η κόρη του Μαρία Αντουανέτα, ο σύζυγός της Λουδοβίκος ΙΣΤ΄ της Γαλλίας, κά.

## Οικογένεια
Νυμφεύτηκε το 1504 τη Μαρία, κόρη του Ιωάννη του Αλμπρέ (εγγονού του Καρόλου Β΄ κόμη του Ντρε) και της Καρλόττας (κόρης του Ιωάννη Β΄ κόμη του Νεβέρ) και είχε τέκνο:
* Φραγκίσκος Α΄ 1516-1561, κόμης τηου Νεβέρ.

## Παραπομπές


## Πηγές
* Karl Leopold Strauven (1876), "Engelbert von Cleve", Allgemeine Deutsche Biographie (ADB) (in German), 4, Leipzig: Duncker & Humblot, p. 330
* Detlev Schwennicke: Europäische Stammtafeln. Band I, 1975, S. 190. (DNB 750531436)
* Jacques Dupont, Jacques Saillot: Cahiers de Saint Louis. Verlag Jacques Dupont, Angers 1976, S. 267.

Κατηγορία:Οίκος του Λα Μαρκ
Νέος Ερινεός Αχαΐας

Ο **Νέος Ερινεός** είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως έδρα του ομώνυμου πρώην δημοτικού διαμερίσματος.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ερινεός.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νέου Ερινεού Αχαΐας. eetaa.gr. Ανακτήθηκε: 16/12/2017.
* Ε.Ε.Τ.Α.Α. - Διοικητικές μεταβολές Κοινότητας Νέου Ερινεού Αχαΐας. eetaa.gr. Ανακτήθηκε: 16/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Φραγκίσκος Α΄ του Νεβέρ

Ο **Φραγκίσκος Α΄**, γερμ. Frank I (2 Σεπτεμβρίου 1516 - 13 Φεβρουαρίου 1561) από τον Οίκο του Λα Μαρκ ήταν κόμης, μετέπειτα δούκας, του Νεβέρ (1539-1561)· επίσης κόμης του Ρετέλ (Rethel) και του Ε (Eu). Έγινε στρατιωτικός διοικητής στη Γαλλία και κατέστειλε τη συνωμοσία του Αμπουάζ.

## Βιογραφία
Ήταν ο μόνος γιος του Καρόλου Β΄ κόμη του Νεβέρ και της Μαρίας των Αλμπρέ κόμισσας του Ρετέλ, κόρης του Ιωάννη κυρίου του Ορβάλ και της Καρλόττας των Βαλουά-Βουργουνδίας κόμισσας του Ρετέλ (κόρης του Ιωάννη Β΄ κόμη του Νεβέρ & Ρετέλ).

Το 1521 διαδέχθηκε τον πατέρα του ως κόμης του Νεβέρ και του Ε. Έγινε στρατιωτικός διοικητής στη Γαλλία και κατέστειλε τη συνωμοσία του Αμπουάζ. Το 1539 αναβαθμίστηκε σε δούκα του Νεβέρ. Το 1549 απεβίωσε η μητέρα του και τη διαδέχθηκε ως κόμης του Ρετέλ.

Το 1561 απεβίωσε 45 ετών και τον διαδέχθηκαν οι γιοί του, πρώτα ο Φραγκίσκος Β΄ (για ένα έτος), μετά ο Ιάκωβος (για δύο έτη) και έπειτα η πρώτη κόρη του Ενριέττα.

## Οικογένεια
Νυμφεύτηκε το 1538 τη Μαργαρίτα των Βουρβόνων, κόρη του Καρόλου δούκα του Βαντόμ και είχε τέκνα:
* Φραγκίσκος Β΄ 1540-1562, δούκας του Νεβέρ (1561-62). Νυμφεύτηκε την Άννα των Βουρβόνων, κόρη του Λουδοβίκου δούκα του Μονπανσιέ. Απεβίωσε 22 ετών.
* Ερριέττα 1542-1601, δούκισσα του Νεβέρ (1564-1601), παντρεύτηκε τον Λουδοβίκο Γκοντζάγκα (γιο της Μαργαρίτας Παλαιολογίνας).
* Ιάκωβος 1544-1564, δούκας του Νεβέρ (1562-64). Απεβίωσε 20 ετών.
* Αικατερίνη 1548-1633, παντρεύτηκε πρώτα τον Αντώνιο Γ΄ του Κροΰ και έπειτα τον Ερρίκο Α΄ δούκα του Γκιζ.
* Μαρία 1553-1574, παντρεύτηκε τον Ερρίκο Α΄ των Βουρβόνων πρίγκιπα του Κονντέ.

## Παραπομπές


## Πηγές
* Karl Leopold Strauven (1876), "Engelbert von Cleve", Allgemeine Deutsche Biographie (ADB) (in German), 4, Leipzig: Duncker & Humblot, p. 330
* Detlev Schwennicke: Europäische Stammtafeln. Band I, 1975, S. 190. (DNB 750531436)
* Jacques Dupont, Jacques Saillot: Cahiers de Saint Louis. Verlag Jacques Dupont, Angers 1976, S. 267.

Κατηγορία:Οίκος του Λα Μαρκ
Πρωτάθλημα ποδοσφαίρου ανδρών Νέας Ζηλανδίας 2017-18

Το **Πρωτάθλημα ποδοσφαίρου ανδρών Νέας Ζηλανδίας 2017-18** είναι το 14ο πρωτάθλημα ποδοσφαίρου της χώρας στο οποίο συμμετέχουν 10 ομάδες. Η κανονική περίοδος ξεκίνησε τον Νοέμβριο του 2017 και ολοκληρώθηκε τον Φεβρουάριο του 2018 και μετά ακολούθησαν τα πλέι οφ για την ανάδειξη του πρωταθλητή.

## Τοποθεσίες

## Βαθμολογία
Στο πρωτάθλημα φέτος συμμετείχαν 10 ομάδες. Η κανονική διάρκεια διεξάγεται το διάστημα Νοέμβριος 2017-Φεβρουάριος 2018. Οι 4 πρώτοι στο τέλος της κανονικής διάρκειας προκρίνονται στα πλέι-οφ. Στα πλέι-οφ διεξάγονται 2 ημιτελικοί και ο τελικός για την ανάδειξη του πρωταθλητή. Συνολικά 2 ομάδες θα κερδίσουν από ένα απευθείας εισιτήριο για τη Φάση Ομίλων του Κυπέλλου Πρωταθλητριών Ωκεανίας 2018-19. Η πρώτη ομάδα, θα είναι αυτή που θα τερματίσει 1η στην κανονική διάρκεια του πρωταθλήματος. Η δεύτερη ομάδα θα είναι αυτή που θα νικήσει τον τελικό των Πλέι-Οφ. Αν η πρωτοπόρος της κανονικής διάρκειας νικήσει και στα Πλέι-Οφ τότε η δεύτερη της κανονικής διάρκειας θα πάρει το 2ο εισιτήριο για τους ομίλους του Κυπέλλου Πρωταθλητριών Ωκεανίας 2018-19.

|}

## Αποτελέσματα

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 
|}

## Πλέι Οφ

Όλες οι ώρες είναι σε τοπική ώρα, UTC+13:00.
### Ημιτελικά

----

### Τελικός

## Κατάταξη
Η Όκλαντ Σίτι και η Τιμ Γουέλινγκτον προκρίνονται στο Κύπελλο Πρωταθλητριών Ωκεανίας 2019.

## Πηγές
* Επίσημος Ιστότοπος
* Soccerway.com

Κατηγορία:Ποδόσφαιρο στη Νέα Ζηλανδία
Κυανή Ακτή Αχαΐας

Η **Κυανή Ακτή** είναι μικρός πεδινός παραθαλάσσιος οικισμός του Νομού Αχαΐας, αποτελεί τμήμα της Τοπικής Κοινότητας Ζήριας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.

Βρίσκεται ανάμεσα στους οικισμούς Ψαθόπυργος και Κάτω Ροδινή.

## Διοικητική εξέλιξη
Είναι σχετικά καινούριος οικισμός καθώς αναγνωρίστηκε ως τέτοιος στις 05/04/1981, όταν και υπήχθη στην τότε Κοινότητα Ζήριας. Με το ΦΕΚ 267Α της 04/12/1996 αποσπάστηκε από την Κοινότητα Ζήριας και υπήχθη στο νεοπαγή Δήμο Ερινεού. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην Δημοτικού διαμερίσματος Ζήριας.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κυανής Ακτής Αχαΐας. eetaa.gr. Ανακτήθηκε: 05/07/2018.
* Ε.Ε.Τ.Α.Α. - Διοικητικές μεταβολές Κοινότητας Ζήριας Αχαΐας. eetaa.gr. Ανακτήθηκε: 05/07/2018.
* Η Αιγιάλεια διεκδικεί Παναγοπούλα-Ροδινή. aigialeianews.gr. 22 Ιουνίου 2016. Ανακτήθηκε: 05/07/2018.
* Η Πάτρα μπήκε 8χλμ μέσα στην Αιγιάλεια. pelop.gr. 08/04/2018. Ανακτήθηκε: 05/07/2018.
* Η Κυανή Ακτή στο χάρτη. openstreetmap.org. Ανακτήθηκε: 05/07/2018.
* Η Κυανή Ακτή στο χάρτη. topoguide.gr. Ανακτήθηκε: 05/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Κατηγορία:Παραλίες της Αχαΐας
Χούσσα της Βερνικίας

Ο **Χούσσα της Βερνικίας**, ο έβδομος γνωστός Αγγλοσάξονας της Βερνικίας (585 - 592) διαδέχθηκε τον Φρίθουβαλντ της Βερνικίας.
Παρά το γεγονός ότι λόγω της σειράς διαδοχής θα έπρεπε να συμπεριλαμβάνεται ανάμεσα στους γιους του Ίδα της Βερνικίας κανένας βασιλικός κατάλογος δεν τον καταγράφει στην οικογένεια του και ανάμεσα στους 12 γιους του, θα έπρεπε να ήταν σφετεριστής από αντίπαλη βασιλική οικογένεια. Το σημαντικότερο γεγονός που καταγράφεται την περίοδο της βασιλείας του ήταν η συμμαχία του Ρέγκεντ και των Βρετανικών βασιλείων του Στραθκλάιντ, και του Ελμέ με την οποία κατόρθωσαν να ανατρέψουν και να διώξουν από την Βρετανία τους Άγγλους βασιλείς της Βερνικίας. Ο σκοπός της συμμαχίας τελικά απέτυχε λόγω της εμφύλιας διαμάχης που ξέσπασε ανάμεσα στα Βρετανικά βασίλεια με αποκορύφωμα την δολοφονία του βασιλιά του Ρέγκεντ Ούριεν από τον πρώην σύμμαχο του Μορκάντ γύρω στο 590.
 
Το Αγγλοσαξωνικό χρονικό αναφέρει ωστόσο ότι μετά τον θάνατο του Χούσσα ακολούθησε εμφύλιος πόλεμος ανάμεσα στην οικογένεια του και στον διάδοχο του Εθελφρίδος της Βερνικίας o οποίος ήταν γιος του Έθελρικ της Βερνικίας. Ο Έρινγκ γιος του Χούσσα οδήγησε τις δυνάμεις του Αεντάν-μακ-Γκαμπρέιν εναντίον του Έθελφριθ στην *μάχη του Ντεγκσαστάν* (603). Δεν υπάρχουν ιστορικές πηγές για την περίοδο της βασιλείας του Χούσσα στην Βερνικία όπως σε ολόκληρο το διάστημα ανάμεσα στην βασιλεία του Ίδα και του εγγονού του Έθελφριθ ο οποίος ήταν ο διάδοχος του Χούσσα. Η *"Βρεταννική Ιστορία"* αναφέρει ότι βασίλευσε επτά έτη μεταξύ 585 και 592 αλλά είναι αβέβαιη τόσο η περίοδος της βασιλείας του όσο και το γενεαλογικό του δέντρο.   

## Παραπομπές
 		


## Πηγές

*Brian Hope-Taylor, Yeavering: an Anglo-British centre of early Northumbria (1977)
*John Ashton Cannon, Anne Hargreaves, The Kings & Queens of Britain (2009)

## Εξωτερικοί σύνδεσμοι

*Χούσσα

Κατηγορία:Βασιλείς της Βερνικίας
Blizzard Beasts

Το *Blizzard Beasts* είναι το τέταρτο στούντιο άλμπουμ της νορβηγικής black metal μπάντας Immortal. Κυκλοφόρησε στις 20 Μαρτίου 1997 μέσω της Osmose Productions. Είναι το τελευταίο άλμπουμ Immortal που διαθέτει το ιδρυτικό μέλος Demonaz Doom Occulta στην κιθάρα και το πρώτο που διαθέτει το Horgh στα τύμπανα. Ο Demonaz διαγνώστηκε αργότερα με οξεία τενοντίτιδα που τον εμπόδισε να παίζει κιθάρα με την απαιτούμενη ταχύτητα για τη μουσική του Immortal. [1] Στυλιστικά, τα Blizzard Beasts έχουν κυρίως τραγούδια μήκους μικρότερου των τριών λεπτών, σε αντίθεση με τα συνηθισμένα μεγαλύτερα μήκη τραγουδιών του Immortal.

## Eλευθέρωση
Στις πρώτες πιέσεις του άλμπουμ, το λογότυπο χαράχθηκε στην εμπρόσθια όψη του μαρκαδόρου.

## Λίστα Κομματιών
Όλους τους στίχους τους έγραψε ο Demonaz. Όλη τη μουσική την συνθέτουν ο Abbath και ο Demonaz.

## Κρητική
Το AllMusic έδωσε στο άλμπουμ μια δυσάρεστη αναθεώρηση, γράφοντας: "Τα Blizzard Beasts [...] ακούγονται σαν μια βιασύνη σε σύγκριση με τον υπόλοιπο θριαμβευτικό κατάλογο του συγκροτήματος. Η μεγαλοπρέπεια του τραγουδιού του συγκροτήματος είναι θαμμένη στις τιμές παραγωγής του άλμπουμ καθιστούν την ενδεχομένως λαμπρή υπερδιατακτική μπαταρία riffing και τυμπάνου αδύνατη και αναποτελεσματική». Οι Chronicles of Chaos σημείωσαν την επιρροή του Death Metal άλμπουμ, συγκρίνοντας τον ήχο τους με τον ήχο του συγκροτήματος Morbid Angel. Ο ιστίτοπος τελικά το χαρακτήρισε ως «μια απροσδόκητη και ενδιαφέρουσα αλλαγή για τη μπάντα, με κάποιο άγριο και ελκυστικό υλικό».

## Προσωπικό
*Abbath Doom Occulta - φωνητικά, πληκτρολόγια μπάσων
*Demonaz Doom Occulta - κιθάρα
*Horgh - τύμπανα

Κατηγορία:Δισκογραφία των Immortal
Κατηγορία:Άλμπουμ του 1997
Ζήρεια (αποσαφήνιση)

Με την ονομασία **Ζήρεια** ή **Ζήρια** μπορεί να αναφέρονται τα εξής:

* η Κυλλήνη, όρος της Κορινθίας, γνωστό και ως Ζήρεια.
* ο οικισμός Ζήρεια του δήμου Ξυλοκάστρου-Ευρωστίνης.
* η Άνω Ζήρια Αχαΐας, μικρός οικισμός του δήμου Αιγιαλείας.
* η Ζήρια Αχαΐας, οικισμός του δήμου Αιγιαλείας.
* η Ζήρια, μικρό βουνό της Αχαΐας, παραφυάδα του Παναχαϊκού.

Κατηγορία:Αποσαφηνίσεις ελληνικών τοπωνυμίων
Μπομπ Νταντάε

Ο **Σερ Ρόμπερτ Νταντάε**   (Sir Robert Dadae, GCMG) είναι ο Γενικός Κυβερνήτης της Παπούα Νέας Γουινέας. Ανέλαβε καθήκοντα ως ο 10ος Γενικός Κυβερνήτης στις 28 Φεβρουαρίου 2017, διαδεχόμενος τον Σερ Μάικλ Ότζιο.

Απέκτησε μπάτσελορ στις Εμπορικές Σπουδές (B.Com.) από το Πανεπιστήμιο της Παπούα Νέας Γουινέας (1988)  και Μάστερ στη Διοίκηση Επιχειρήσεων (MBA) από το Πανεπιστήμιο Γκρίφιθ (1995). Προτού εκλεγεί βουλευτής, ήταν λογιστής στην Ευαγγελική Λουθηρανή Εκκλησία της Παπούα Νέας Γουινέας και μέλος της επιτροπής των εκδόσεων Christian Press.

Εξελέγη βουλευτής το 2002 με το Ενωτικό Κόμμα και επανεξελέγη το 2007. Επί κυβερνήσεως του Μάικλ Σομάρε υπηρέτησε ως υπουργός Άμυνας από το 2007 ως το 2011. Έπειτα από την ανατροπή του Σομάρε το 2011, εξελέγη ξανά βουλευτής με τη σημαία του Λαϊκού Εθνικού Κογκρέσου, το 2012.

Έγινε μέλος του Τάγματος του Αγίου Μιχαήλ και του Αγίου Γεωργίου στις 5 Μαΐου 2017. Στη συνέχεια του απονεμήθηκε και ο τίτλος του Τάγματος του Αγίου Ιωάννη, τον Αύγουστο του 2017.

Επανεξελέγη γενικός κυβερνήτης στις 19 Ιανουαρίου 2023, λαμβάνοντας 71 ψήφους έναντι 33 για τον Γουίνι Κιαπ στον 2ο γύρο της ψηφοφορίας.

## Παραπομπές


Κατηγορία:Γενικοί Κυβερνήτες της Παπούα Νέας Γουινέας
Κατηγορία:Ηγέτες εν ενεργεία
Ζοβενέλ Μοΐζ

O **Ζοβενέλ Μοΐζ** (γαλλικά: Jovenel Moïse) (26 Ιουνίου 1968 - 7 Ιουλίου 2021) ήταν Αϊτινός πολιτικός, Πρόεδρος της Αϊτής από τον Φεβρουάριο του 2017, μέχρι την δολοφονία του το 2021. Προηγουμένως, αναδείχθηκε ως ο νικητής με βάση τα επίσημα αποτελέσματα των εκλογών του Νοεμβρίου του 2016.

## Πρώτα χρόνια και εκπαίδευση
Γεννήθηκε από οικογένεια μεσαίας τάξης στην Τρου ντι Νορ, της Nord-Est. Ο πατέρας του ήταν έμπορος και η μητέρα του μοδίστρα.

Τον Ιούλιο του 1974, η οικογένειά του μετακόμισε στο Πορτ-ο-Πρενς. Ο Ζοβενέλ σπούδασε πολιτικές επιστήμες στο Πανεπιστήμιο της Κισκέγια και παντρεύτηκε τη Μαρτίν Μαρί Ζοζέφ Ετιέν, το 1996. Την ίδια χρονιά έφυγε από την πρωτεύουσα και εγκαταστάθηκε στο Πορ ντε Πε, όπου ασχολήθηκε με τον αγροτικό τομέα.

## Καριέρα
Με ελάχιστο κεφάλαιο, ο Μοΐζ δημιούργησε την πρώτη του επιχείρηση στην Πορτ ντε Πε. Λίγο μετά, ξεκίνησε ένα έργο για να παρέχει καθαρό νερό σε αγροτικές περιοχές. Με δάνεια από χρηματοπιστωτικά ιδρύματα και ιδιώτες, άνοιξε ένα εργοστάσιο νερού, το οποίο εξυπηρετεί τις υπηρεσίες του Nord-Ouest και Nord-Est.

Το 2012, στην Trou-du-Nord, ίδρυσε την ανώνυμη εταιρεία Agritrans SA και βοήθησε στην ανάπτυξη μιας γεωργικής ζώνης ελεύθερου εμπορίου. Αυτό είχε ως αποτέλεσμα να γίνουν πολλά γεωργικά έργα.

Δολοφονήθηκε το 2021, στο σπίτι του, από πυρά αγνώστων.

## Πολιτική καριέρα
Το 2015, ο Πρόεδρος Μισέλ Μαρτελί έδωσε το χρίσμα στον Μοΐζ να είναι υποψήφιος στις προεδρικές εκλογές με το Αϊτινό Κόμμα Τε Παλ (PHTK).

Στις 27 Νοεμβρίου 2016 ανακοινώθηκε ότι ο Μοΐζ είχε κερδίσει τον πρώτο γύρο των εκλογών με βάση τα προκαταρκτικά αποτελέσματα, με εκτιμώμενο ποσοστό συμμετοχής το 21%.

Ο Μοΐζ ορκίστηκε Πρόεδρος και ανέλαβε καθήκοντα στις 7 Φεβρουαρίου 2017, ως την δολοφονία του, στις 7 Ιουλίου 2021.

## Δολοφονία
Ο Μοΐζ έπεσε νεκρός από πυρά ομάδας αγνώστων, που επιτέθηκαν στο σπίτι του, τα ξημερώματα της Τετάρτης 7ης Ιουλίου 2021 (τοπική ώρα). Από τους πυροβολισμούς, τραυματίστηκε και η σύζυγος του Μοΐζ, σύμφωνα με όσα ανακοίνωσε το γραφείο του υπουργού Εσωτερικών και πρωθυπουργού από τον Απρίλιο του 2021, Κλοντ Ζοζέφ, ο οποίος αναλαμβάνει, προσωρινά, προεδρικά καθήκοντα στην Αϊτή.

## Παραπομπές


Κατηγορία:Πρόεδροι της Αϊτής
Κατηγορία:Δολοφονημένοι αρχηγοί κράτους
Πρόεδρος της Αϊτής

Ο **Πρόεδρος της Δημοκρατίας της Αϊτής** είναι ο αρχηγός του κράτους της Αϊτής. Η εκτελεστική εξουσία στην Αϊτή μοιράζεται μεταξύ του προέδρου και της κυβέρνησης με επικεφαλής τον Πρωθυπουργό της Αϊτής. Ο πρόεδρος Ζοβενέλ Μοΐζ, ο οποίος ανέλαβε τα καθήκοντά του στις 7 Φεβρουαρίου 2017 και διατήρησε το αξίωμα μέχρι την δολοφονία του, στις 7 Ιουλίου 2021.

Από τις 30 Απριλίου 2024 έως το 2026 αρχηγός κράτους υπηρεσιακά ήταν το Μεταβατικό Προεδρικό Συμβούλιο.Τελευταίος πρόεδρος από τις 7 Αυγούστου 2025 έως τις 7 Φεβρουαρίου 2026 ήταν ο Λοράν Σεν Σιρ και λοιπά μέλη οι: Λεσλί Βολτέρ (πρόεδρο από το 2024 έως το 2025),Φριτς Ζαν (πρόεδρος από τον Μάρτιο έως τον Αύγουστο του 2025), Εντγκάρ Λεμπλάν Φιλ, Εμανιέλ Βερτιλέρ, Σμιθ Ογκιστέν  και Λουί Ζεράλντ Ζιλ.
Η εντολή του Μεταβατικού Προεδρικού Συμβουλίου τελείωσε στις 7 Φεβρουαρίου 2026.
Έκτοτε, η θέση παραμένει κενή.

## Κατοικία
Το Εθνικό Παλάτι στην πρωτεύουσα Πορτ-ο-Πρενς αποτελούσε την επίσημη κατοικία του Προέδρου της Αϊτής, αλλά υπέστη σοβαρές ζημιές στο σεισμό του 2010, και κατεδαφίστηκε το 2012.

## Δείτε επίσης
* Κατάλογος αρχηγών κράτους της Αϊτής
* Πρωθυπουργός της Αϊτής

## Σημειώσεις
**[[President of Haiti#ref c1987|^]]**[___] Οι αναφορές προέρχονται από το Σύνταγμα του 1987 της Δημοκρατίας της Αϊτής. Κυβερνητική, αλλά ανεπίσημη (και επιρρεπής σε λάθη) αγγλική μετάφραση είναι διαθέσιμη στο http://www.unhcr.org/refworld/docid/3ae6b542c.html και http://pdba.georgetown.edu/Constitutions/Haiti/haiti1987.html  και το γαλλικό πρωτότυπο είναι διαθέσιμο σε http://pdba.georgetown.edu/Constitutions/Haiti/haiti1987fr.html

## Παραπομπές


## Πηγές
* 

Κατηγορία:Πολιτική της Αϊτής
Κατηγορία:Πρόεδροι της Αϊτής
Μονή Αγίας Ελεούσης Αχαΐας

Η **Μονή Παναγίας Ελεούσας** ή **Μονή Αγίας Ελεούσης**, όπως ονομάζεται επίσημα και είναι ευρύτερα γνωστή, είναι ορθόδοξη γυναικεία Μονή αφιερωμένη στο Γενέσιον της Θεοτόκου. 

Βρίσκεται σε υψόμετρο 610 μέτρων περίπου στις βορειοανατολικές υπώρειες του Παναχαϊκού, κοντά στις νότιες απολήξεις της Ζήριας, παραφυάδας του. Βρίσκεται πάνω στον νότιο δρόμο, που οδηγεί από τον Άγιο Βασίλειο Ρίου στις Καμάρες, ανάμεσα στα χωριά Πιτίτσα, Βοτένη και τους οικισμούς του Σαλμενίκου. Η πρόσβαση είναι πολύ εύκολη με αυτοκίνητο.

## Ιστορικά της Μονής
Πρόκειται για σύγχρονο μοναστήρι, το οποίο ωστόσο είναι άγνωστο πότε δημιουργήθηκε αρχικά, ίσως τον 14ο αιώνα ή αργότερα. 

Η αρχική θέση του μοναστηριού, το λεγόμενο "Παλαιομονάστηρο", βρισκόταν ακριβώς έξω από το χωριό της Πιτίτσας, εκεί όπου βρίσκεται το σπηλαιώδες ναΐδριο της Αναλήψεως που είχε την χρήση του αρχικού καθολικού (κυρίως ναού) της Μονής. Ωστόσο, το αρχικό μοναστήρι εγκαταλείφθηκε λόγω των δύσκολων συνθηκών του χειμώνα και μεταφέρθηκε στη σημερινή χαμηλότερη θέση. Στο "Παλαιομονάστηρο", όπου παλιότερα διακρίνονταν ερείπια κελιών καθώς και ο ερειπωμένος ναός του Αγίου Χαραλάμπους, σώζονται τοιχογραφίες, η μελέτη της τεχνοτροπίας των οποίων έχει καταλήξει ότι δημιουργήθηκαν πιθανόν στα τέλη του 17ου αιώνα ενώ διαπιστώνεται και ένα δεύτερο στρώμα τοιχογραφιών από τον 18ο αιώνα.

Υπάρχουν απόψεις ότι πατριαρχικό σιγίλιο του 1741 αναφέρεται στο μοναστήρι ως μετόχι της Μονής Παναγίας Βλαχέρνας, παλιού μοναστηριού της Ηλείας που τότε υπαγόταν εκκλησιαστικώς στην τότε Μητρόπολη Παλαιών Πατρών. Σύμφωνα με παραδόσεις, στο "Παλαιομονάστηρο" είχαν βρει καταφύγιο γυναικόπαιδα κατά την περίοδο της Επαναστάσεως του 1821, τα οποία πρόδωσε ο Γκολφίνος Λουμπιστιάνος προξενώντας το θάνατό τους. Στα 1834 είχε θεωρηθεί Μονή διαλυμένη. Σύμφωνα με επιγραφή το καθολικό της Μονής Αγίας Ελεούσας ανακαινίστηκε το 1854. 

Μέχρι το 1930 λειτουργούσε ως ανδρώο μοναστήρι, κατόπιν διαλύθηκε και ανασκευάστηκε το 1947· Έκτοτε λειτουργεί ως γυναικείο μοναστήρι.

## Δημογραφικά της Μονής
Το μοναστήρι καταγράφεται για πρώτη φορά το 1830, χωρίς να υπάρχει ένδειξη αριθμού μοναχών, και έκτοτε απογράφεται συνεχώς.

Ενδεικτικά της πρόσφατης δημογραφικής εξέλιξης του μοναστηριού σύμφωνα με τις εθνικές απογραφές:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ελεούσης, λήμμα Μοναί.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μονής Αγίας Ελεούσης Αχαΐας. eetaa.gr. Ανακτήθηκε: 17/12/2017.

Α
Κατηγορία:Δήμος Ερινεού
Κατηγορία:Δήμος Αιγιαλείας
Λαλικώστα Αχαΐας

Με την ονομασία **Λαλικώστα** μπορεί να αναφέρονται τα εξής τοπωνύμια στην Αχαΐα:

* τα Βεραίικα Αχαΐας, μικρός ορεινός συνοικισμός του δήμου Αιγιαλείας στο Παναχαϊκό, γνωστός παλαιότερα ως Λαλικώστα.
* οι Φαρές Αχαΐας, πεδινός οικισμός του δήμου Ερυμάνθου, που αρχικά ονομαζόταν Λαλικώστα και συνοικίστηκε από κατοίκους του ορεινού Λαλικώστα.

Κατηγορία:Αποσαφηνίσεις ελληνικών τοπωνυμίων